**7 Б клас 16-та учебна седмица – Домашна работа**

**Български език:**

***Да припомним!***

**ГЛАГОЛ –** дума, която назовава действия (вървя, работя, пиша) или състояния (лежа, спя, радвам се), свързани с лице или предмет.

**Глаголът** се изменя по:

1. **Лице:**

• ***Първо лице*** – лицето, което говори.

*Примери: Аз обичам да чета.*

*Ние обичаме книгите.*

• ***Второ лице*** – лицето, на което се говори.

*Примери: Ти обичаш ли да четеш?*

*Вие обичате ли книгите?*

• ***Трето лице*** – лицето, за което се говори (Той обича да чете. Те обичат ктигите).

**2. Число:**

• ***Единствено число*** (едно лице).

*Пример: Аз обичам игрите.*

• ***Множествено число*** (много лица).

*Пример: Ние обичаме игрите.*

**3. Време:**

• ***Сегашно време*** (пея, ходя, рисувам). Действието се извършва в момента на говоренето.

*Пример: Изкачваме върха бавно, но упорито.*

***• Бъдеще време*** (ще пея, ще ходя, ще гледам). Действието е предстоящо спрямо момента на говоренето.

*Пример: Утре ще изкача върха.*

• ***Минало свършено*** (пях, ходих, рисувах). Показва, че действието е започнало и приключило преди момента на говоренето.

*Пример: Изкачихме върха бавно, но все пак успяхме.*

• ***Минало несвършено*** (пеех, ходех, рисувах). Показва, че действието е започнало в миналото, но не е приключило в миналия момент, за който се говори.

*Пример: Изкачвахме върха бавно, но упорито.*

***Нови знания!***

**Наклонение на глагола** – показва отношението на говорещото лице към изказаното от него действие.

• *Изявително наклонение*. Говорещият е свидетел на действието. Всички глаголни времена имат форми за изявително наклонение. То е основно наклонение в българския език.

*Пример: Той тръгна към върха.*

• *Преизказно наклонение.* Говорещият не е свидетел на действието, а знае за него от друго лице. Преизказното наклонение винаги съдържат *минало свършено или минало несвършено деятелно причастие* (причастие на -л): ходел съм, ходил съм, бил съм ходил, щял съм да ходя.

*Пример: Той тръгнал към върха.*

• *Повелително наклонение.* Говорещият изисква извършването на дадено действие. Простите форми на повелителното наклонение винаги съдържат повелителна глаголна форма във *второ лице, единствено и множествено число* (игрáй – игрáйте; четú четéте). Сложните форми винаги *съдържат частиците да или нека, или двете заедно* (да играя, нека играя, нека да играя).

*Пример: Тръгни към върха!*

• *Условно наклонение.* Говорещият съобщава, че действието може да се извърши, но при някакво условие. Сложните форми винаги съдържат особена *форма на спомагателния глагол съм: бих, би, би, бихме, бихте, биха; простите форми се образуват с наставки -вам, -ям, -ам.*

*Пример: Рано сутринта бих тръгнал към върха*.

**С помощта на горепосочената информация, моля, отговорете на следните въпроси:**

А) В кое от изреченията е използвана глаголна форма за повелително наклонение?

1. Помолих го да ми подаде учебника.

1. Подай ми учебника.
2. Помолил да му подаде учебника.
3. Би ли ми подал учебника?

Б) В кое от изреченията е използвана глаголна форма за условно наклонение?

1. Бихме тръгнали рано сутринта, но се страхуваме от тъмнината.
2. Тръгнали рано сутринта и успели да стигнат преди свечеряване.
3. Ако тръгнете рано сутринта, ще успеете да стигнете преди свечеряване.
4. Тръгнете рано сутринта, за да стигнете преди свечеряване.

В) В кое от изреченията е използвана глаголна форма за изявително наклонение?

1. Чуваме глухото бумтене на падащата грамада вода
2. Оттук бихме чули глухото бумтене на падащата грамада вода, но писъкът на локомотива го заглушава.
3. Чуйте глухото бумтене на падащата грамада вода.
4. Чували глухото бумтене на падащата грамада вода.

Г) В кое от изреченията са използвани преизказни глаголни форми?

1. Иречек би поговорил с Бай Ганьо, ако не беше зает с една спешна работа.
2. Иречек не може да поговори с Бай Ганьо, защото е зает с една спешна работа.
3. Иречек не могъл да поговори с Бай Ганьо, защото бил зает с една спешна работа.
4. Поговори с Бай Ганьо!

Д) В кое от изреченията НЕ е използвана глаголна форма за повелително наклонение?

1. Коментирайте диалога между Бай Ганьо и Иречек.
2. Напишете трансформиращ преразказ на „Бай Ганьо у Иречека.“
3. Създаваме текст от името на героя.
4. Отговорете на задачите след текста

Е) Какви глаголни форми са използвани в текста?

*Думата космос идва от гръцки език и означава „подреденост“. В древните митологии тя се мисли в противоположност на хаос – също гръцка дума, която означава „безредна“, „празно пространство“.*

1. за повелително наклонение
2. за изявително наклонение
3. преизказни глаголни форми
4. за условно наклонение

Ж) В кое от изреченията е използвана глаголна форма за повелително наклонение?

1. Недейте да тръгвате рано сутринта, защото има мечки.
2. Не тръгнахме рано сутринта, защото имаше мечки.
3. Бихме тръгнали рано сутринта, ако нямаше мечки.
4. Тръгнали рано сутринта и срещнали мечка.